*Tämä artikkeli käsittelee kampaajaa. Espanjalaisesta muusikko Antonio Floresista ja italialaisesta jalkapalloilija Antonio Floro Floresista on eri artikkelit.*

**Nexar Antonio Flores** (s. 28. heinäkuuta 1978 Esmeraldas, Ecuador) on ecuadorilais-suomalainen kampaaja, joka on esiintynyt julkkis- ja tositelevisio-ohjelmissa. Hän tuli julkisuuteen vuonna 2012 presidenttiehdokas Pekka Haaviston puolisona. Ammatiltaan hän on meikkaaja-kampaaja.

Koulutus ja ura
---------------

Flores on kouluttautunut Isossa-Britanniassa stuertiksi Ryanairilla sekä Suomessa media-assistentiksi Espoon seudun koulutuskuntayhtymä Omniassa ja vaatesuunnittelijaksi Helsinki Design Schoolissa. Hänet palkittiin Omniassa Vuoden 2022 aikuisopiskelijana. Suomessa hän on työskennellyt parturi-kampaajana eri tv-tuotannoissa ja esiintynyt useissa tv-ohjelmissa ja elokuvissa.*lähde?*

Vuodesta 2019 Antonio Flores on työskennellyt kansainvälisissä elokuvatuotannoissa hius- ja meikkitaitelijana, ja hänellä on ollut myös sivurooleja elokuvissa.*lähde?*

Julkisuudessa
-------------

Antonio Flores kilpaili Tanssii tähtien kanssa -ohjelmassa syksyllä 2012 tanssiparinaan Disa Kortelainen. Pari sijoittui kisassa toiseksi.

Keväällä 2022 hän osallistui Olen Julkkis - Päästäkää Minut Pois! -tv-ohjelmaan, joka kuvattiin Argentiinassa.

Syksyllä 2022 kuvatussa Farmi Suomi -ohjelmassa Flores kilpaili yhdessä 12 muun kilpailijan kanssa Pieksämäellä sijaitsevalla maatilalla.

Yksityiselämä
-------------

Flores tapasi silloisen ympäristö- ja kehitysyhteistyöministeri Pekka Haaviston Bogotássa Kolumbiassa vuonna 1997. Pari on ollut rekisteröidyssä parisuhteessa vuodesta 2002. He asuvat Helsingin Kulosaaressa talossa, jonka omisti ennen USA:n Helsingin-suurlähetystö. Flores on syntyperäinen Ecuadorin kansalainen, minkä lisäksi hänellä on myös Suomen kansalaisuus.

Lokakuussa 2011 Flores syyllistyi rattijuopumukseen Ecuadorissa. Flores tuomittiin viiden päivän vankeuteen ja maksamaan 230 euron sakon.

Lähteet
-------

1. ↑  Antonio Flores täyttää 44 vuotta – juhlii merkkipäiväänsä seesteisenä *MTV Uutiset*.  28.7.2022. Viitattu 31.3.2023.
2. ↑  Etusivu *Omnia*. Viitattu 30.3.2023.
3. ↑  Helsinki Design School *Helsinki Design School*. Viitattu 30.3.2023.
4. ↑  Opiskelijatiedote Omnis 2/2023 *Omnia*.  Arkistoitu 30.3.2023. Viitattu 30.3.2023.
5. ↑  Disa Kortelainen *IMDb*. Viitattu 30.3.2023. (englanniksi)
6. ↑  Tässä ovat Olen Julkkis... Päästäkää Minut Pois! -sarjan tähdet – mukana Antonio Flores, Sara Sieppi ja Anna Hanski *MTV Uutiset*.  15.12.2021. Viitattu 30.3.2023.
7. ↑  Tässä ovat Farmi Suomi -kisaajat – mukana muun muassa Helena Lindgren ja Antonio Flores *MTV Uutiset*.  12.8.2022. Viitattu 30.3.2023.
8. ↑  Häkli, Laura: Mutta kuka kumma on Antonio? *Vihreä lanka*.  13.1.2012. Viitattu 15.11.2023.
9. ↑  Pekka Haavisto osti 1,1 miljoonan euron talon arvoalueelta - katso kuva! *Iltalehti*. Viitattu 15.11.2023.
10. ↑  Ecuador 2008 (rev. 2021) Constitution *constituteproject.org*.  2024. Viitattu 4.2.2024. (englanniksi)
11. ↑  Ulkoministeriön virkamiehet kertovat Pekka Haaviston salatusta puolesta *Ilta-Sanomat*.  30.12.2023. Viitattu 4.2.2024.
12. ↑  Ecuadorin poliisi: Haaviston puolison veressä 0,39 milligrammaa alkoholia *Helsingin Sanomat*.  16.12.2011. Viitattu 7.12.2023.
13. ↑  Haaviston puolison rattijuopumus työllistää kampanjatoimistoa *YLE Uutiset*.  16.12.2011. Viitattu 7.12.2023.

Aiheesta muualla
----------------

* Imdb
* Crew United

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |